Nore og Uvdal

Nore og Uvdal er en kommune øverst i Numedal i Viken. Den grenser i nord til Hol, Ål og Nesbyen, i øst til Flå og Sigdal, i sør til Rollag, Tinn og Vinje, og i vest til Eidfjord. Store deler av Hardangervidda ligger innenfor kommunens grenser.
1. januar 1962 ble Nore kommune og Uvdal kommune slått sammen til én kommune. Nore hadde ved sammenslåingen 1975 innbyggere. Uvdal hadde ved sammenslåingen 1213 innbyggere.
Kommunens høyeste punkt er Borgsjåbrotet (1 485 moh.), på grensen til Tinn kommune i Vestfold og Telemark. Den høyeste toppen som kommunen ikke "deler" med andre kommuner er Synhovd (1 437 moh.) som ligger ca. 5 km nordvest for Sønstevatn.


== Areal og befolkning ==
Målt i areal er Nore og Uvdal med sine 2502 kvadratkilometer den største kommunen i Viken fylke, og den fjerde største kommunen på Østlandet. Bare Rendalen, Vinje og Trysil er større i areal. Dette betyr også at kommunen er større i areal enn tidligere Vestfold fylke. Innbyggerne har derfor veldig god plass, 1 kvadratkilometer hver, mot landsgjennomsnittet på 0,08 kvadratkilometer hver.
Nore og Uvdal er en langstrakt kommune med bygdene Tunhovd, Nore, Rødberg og Uvdal.
Bare Rødberg er definert som tettsted av Statistisk sentralbyrå; stedet har 510 innbyggere per 1. januar 2012 og er Numedals største tettsted. Rødberg er også kommunesenteret.
Kommunene Nore og Uvdal ble slått sammen i 1962. Nore hadde ved sammenslåingen 1 975 innbyggere mens Uvdal hadde 1 213 innbyggere. Kommunen lå i Buskerud fylke frem til den ble en del av Viken fylke i 2020; den ligger utenfor den historiske regionen Viken.
Kommunens høyeste punkt er Borgsjåbrotet (1 485 moh.), på grensen til Tinn kommune i Vestfold og Telemark. Den høyeste toppen som kommunen ikke "deler" med andre kommuner er Synhovd (1 437 moh.) som ligger ca. 5 km nordvest for Sønstevatn.


== Natur ==


=== Verneområder ===
Verneområder i Nore og Uvdal kommune (alfabetisk):

Trillemarka naturreservat, opprettet 13. desember 2002, 43 285 da
Hardangervidda nasjonalpark, opprettet 10. april 1981, 3 444 758 da
Skaupsjøen/Hardangerjøkulen landskapsvernområde, opprettet 10. april 1981, 553 747 da
Juveruddalen naturreservat, opprettet 2. november 2007, 1 256 da


== Politikk ==


=== Kommunestyrevalget 2019 ===
Fremskrittspartiets ene kommunestyremedlem meldte rett etter valget overgang til Høyre.
Et av Arbeiderpartiets kommunestyremedlemmer har meldt seg ut av partiet og møter fra 9. februar 2020 som uavhengig.


=== Kommunestyrevalget 2015 ===


== Kultur ==


=== Tusenårssted ===
Kommunens tusenårssted er plassen mellom Nore kraftverk og Rødberg jernbanestasjon, som er endestasjon for Numedalsbanen. Det ble offisielt åpnet i 2005 i anledning hundreårsjubileet for unionsoppløsningen.


=== Arrangement ===
Numedalsrally arrangeres av NMK Nore og Uvdal første helg i mars.


=== Severdigheter ===

Nore stavkirke er en korskirke av midtmasttypen, antatt opprinnelig bygget som en enskipet stavkirke (langkirke), i Nore. Det er vanlig å datere stavkirken til slutten av 1100-tallet. Deler av konstruksjonen har blitt årringdatert til 1167, men kirken er trolig først bygget noen år senere. Kirken har kraftig preg av renessanse og rokokko.
Uvdal stavkirke fremstår idag som en korskirke i stavverk (stående tømmer), og var opprinnelig bygget som en enskipet stavkirke (midtmasttype), i Uvdal. De senere utvidelser og påbygninger er utført i samme teknikk som den opprinnelige stavkirken, og har i stor grad kun flyttet på og brukt om igjen middelaldermaterialene. 
Det er vanlig å datere stavkirken til slutten av 1100-tallet. Tømmeret i konstruksjonen er  årringsdatert til 1168, og kirken må ha blitt bygget rett etter dette, da det ser ut som om tømmeret ikke var skikkelig tørt da kirken ble reist. Kirken har også idag preg av middelalder i bygningsformen, med kraftige innslag av renessanse og rokokko i interiøret.
Uvdal kirke er en langkirke fra 1893. Kirken er bygd i dragestil og har 350 plasser. Uvdal kirke må ikke forveksles med Uvdal stavkirke. 

Flere severdigheterLangedrag Naturpark, en fjellgård med flere arter av tamme og ville dyr


== Kjente personer fra Nore og Uvdal ==
Tarkjell Våkråk (død 1694), spelemann
Hans Jacob Sparre (1861-1937), arkitekt
Johan Brun (1922-), norsk fotograf
Lars Larsen Solaas (1929-2011), billedkunstner
Knut Myrann (1932-), spelemann
Frode Thingnæs (1940-2012), musiker, komponist og orkesterleder
Sigve Brekke (1959-), konserndirektør i Telenor fra august 2015


== Referanser ==


== Eksterne lenker ==
Offisielt nettsted 
(en) Nore og Uvdal – kategori av bilder, video eller lyd på Commons 
(no) Nore og Uvdal i Store norske leksikon
(no) Kommunefakta Nore og Uvdal - Statistisk sentralbyrå
(no) Uvdal stavkirke
(no) Nore stavkirke
(no) Uvdal - turistinformasjon
(no) Langedrag naturpark
(no) Historiske arkiver etter nåværende Nore og Uvdal kommune (1962-) på Arkivportalen
(no) Historiske arkiver etter tidligere Nore og Uvdal kommune (1858-1900) på Arkivportalen
(no) Historiske arkiver etter tidligere Uvdal kommune (1901-1961) på Arkivportalen
(no) Historiske arkiver etter tidligere Nore kommune (1901-1961) på Arkivportalen